Selvom det er seks måneder siden, at mange ældre første gang fik det lille nøglekort i hånden, strømmer de til Ældresagens kurser i NemID. Et af de steder Ældresagen har fyldte kurser er i Frederikshavn. På to uger har over hundrede lært at bruge NemID der. Alligevel er der venteliste. Det fortæller Marianne Kristensen fra borgerservice i Frederikshavn Kommune. Hun er en af kursets undervisere. - Dem der kommer her, de har jo interesse i NemID og vil virkelig gerne lære at bruge det. Når første vi har vist de ting, man kan med NemID og vist, hvor sikkert det er, så oplever vi, at folk bliver mere positive, siger hun til P4 Nordjylland.

Opsummering:
De ældre står i kø for at få hjælp til at komme i gang med NemID, oplyser P4 Nordjylland.